Γεώργιος Α. Πετιμεζάς

Ο Γεώργιος Πετιμεζάς (1816 - 1884) ήταν δικαστικός και πολιτικός.
Βιογραφία
Ήταν γιος του Αναγνώστη Πετιμεζά και σε αντίθεση με την οικογενειακή παράδοση που ήθελε οι Πετιμεζάδες να ακολουθούν στρατιωτική καριέρα, ο Γεώργιος σπούδασε νομικά στο πανεπιστήμιο Μονάχου με υποτροφία της Αντιβασιλείας. Ακολούθησε τον δικαστικό κλάδο, όπου έφθασε μέχρι τον βαθμό του εισαγγελέα Εφετών. Το 1854 έλαβε μέρος στην εκστρατεία της Ηπείρου.

Υπήρξε πρωτεργάτης της επανάστασης του Ναυπλίου το 1861-62 μαζί με τον Δημήτριο Γρίβα και μέλος της εκεί ιδρυθείσης προσωρινής Κυβέρνησης.Κουτρουβίδης Στάθης (επιμέλεια), Οικογένεια Πετμεζά, εκδοτικός οίκος Μέλισσα, 2021, σελ. 182  Για τον ρόλο του αυτό εξορίστηκε. Την περίοδο 1862 - 1864 ήταν πληρεξούσιος της επαρχίας των Καλαβρύτων στην εθνοσυνέλευση και την ίδια περίοδο διετέλεσε υπουργός εσωτερικών στην Κυβέρνηση Διομήδη Κυριακού.Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 76 - 77   

Απεβίωσε στις 4 Φεβρουαρίου 1884 στην Αθήνα. Γιος του ήταν ο Θρασύβουλος Πετιμεζάς.

 Παραπομπές  	

 Πηγές 



Κατηγορία:Έλληνες υπουργοί Εσωτερικών
Κατηγορία:Έλληνες πληρεξούσιοι
Κατηγορία:Έλληνες δικαστικοί
Γεωργιος